b'\n_START_ARTICLE_\nZimske olimpijske igre 2014\n_START_SECTION_\nPrizori\xc5\xa1\xc4\x8da\n_START_PARAGRAPH_\nOlimpijski park je bil za igre zgrajen na novo v letovi\xc5\xa1kem mestu So\xc4\x8di v Krasnodarskem kraju ob obali \xc4\x8crnega morja, okrog 4 km od meje z Gruzijo.\n_START_SECTION_\nSimboli\n_START_PARAGRAPH_\nLogotip iger je za razliko od logotipov prej\xc5\xa1njih iger minimalisti\xc4\x8den, brez risarskih elementov, sestavljajo ga le napis\xc2\xa0\xc2\xbbsochi 2014.ru\xc2\xab\xc2\xa0in olimpijski krogi. Ob tem sta beseda\xc2\xa0\xc2\xbbsochi\xc2\xab\xc2\xa0in \xc5\xa1tevilka 2014 postavljeni tako, da delujeta kot zrcalni sliki, kar naj bi ponazarjalo kontrastnost ruskega ozemlja, predvsem samega So\xc4\x8dija na meji med \xc4\x8crnim morjem in Kavkazom. .ru je vrhnja internetna domena za Rusijo._NEWLINE_Rusi so z glasovanjem med vsemi predlogi izbrali peterico maskot - severnega medveda, zajca, leoparda, sne\xc5\xbeinko in lu\xc4\x8dko.'